TV-året 1970

**TV-året 1970** er en oversikt over hendelser, program og fødte og avdøde TV-personligheter i året 1970.

## TV-året i Norge

### Hendelser i Norge

* Det politiske Norge begynner for alvor å diskutere innføring av farge-tv. I flere år har NRK måttet «fjerne fargene» på innkjøpte tv-programmer i farger, før de sendes, og det begynner å bli vanskelig og dyrt for kanalen å få tak i svart-hvitt-utstyr når stadig flere land har gått over til farge-tv. Men farge-tv er politisk kontroversielt i Norge, og partier som KrF, Senterpartiet og Venstre er skeptiske. Venstres formann Gunnar Garbo begrunner skepsisen med at «det ville være uriktig å stimulere til en så kraftig etterspørsel av private forbruksvarer som innføring av fargefjernsyn vil skape.» Saken dukker først opp i Stortinget året etter, og farger innføres som en prøveordning fra 1. januar 1972.

* Sommeren 1970 starter Mardøla-aksjonen, der demonstranter tar seg inn til fossen i protest mot kraftutbygging i Eikesdal i Møre og Romsdal. Dette er første gang sivil ulydighet tas i bruk i stor skala i Norge. Aksjonen får bred dekning i NRK Fjernsynet, som viser bilder av demonstranter som bæres bort av politiet. Bildene får stor oppmerksomhet også blant rikspolitikere.
* 27. september – Einar Lunde debuterer som programleder i *[[Dagsrevyen]]*.
* 10. desember – Nobels fredspris deles ut i Universitetets Aula til Norman Ernest Borlaug for «hans bidrag til 'den grønne revolusjon' som har stor påvirkning på matproduksjonen spesielt i Asia og Latin-Amerika». Utdelingen sendes direkte på fjernsyn.

### Programmer på NRK Fjernsynet

* 9. januar – *[[Flimra]]* har premiere på fjernsynet. Flimra er et norsk magasinprogram for ungdom og sendes regelmessig på fjernsynet frem til 1984.
** 21. mars – NRK har avlyst Melodi Grand Prix-finalen for første gang siden starten i 1960. Årsaken er at NRK boikotter Eurovision Song Contest 1970 på grunn av misnøye med reglementet og kvaliteten på sangene. Den internasjonale finalen går av stabelen uten Norge, og sendes heller ikke på fjernsyn eller radio i Norge.
* 7. november – *[[Pim og Laffen]]*, det første norske forsøk på en familie-situasjonskomedie har premiere på fjernsynet. Serien er i fire deler og baserer seg på familien i pappa-bøkene av Arne Skouen. Henki Kolstad og Inger Marie Andersen spiller hovedrollene.
* 9. november – premiere for barneprogrammet *[[Triola da gamba og jeg]]*. I serien skal barn lære om noter og musikkinstrumenter. I programmet spiller marionettedukken Triola en viktig rolle. Dukken er laget av Karel Hlavaty og føres av Birgit Strøm.
* 1.–24. desember – *[[Barnas førjulskalender (TV-program)|Barnas førjulskalender]]*, den første norske tv-adventskalenderen for barn. Serien er et samarbeid mellom NRK og Norges Røde Kors. Manus er skrevet av Anne-Cath. Vestly, mens Bo Wærenskjold er regissør.
*23. desember – TV-versjonen av Per Asplins *[[Putti Plutti Pott og Julenissens skjegg (TV-versjon)|Putti Plutti Pott og Julenissens skjegg]]* sendes på fjernsynet.

### Fødsler i Norge

* 19. januar – Kjetil H. Dale, norsk journalist og nyhetsanker
* 28. februar – Thomas Numme, norsk programleder 
* 3. april – Kristin Skogheim, norsk komiker og programleder 
* 3. april – Anne Lindmo, norsk journalist og programleder 
* 28. mai – Gry Blekastad Almås, norsk journalist og programleder 
* 9. juni – Thomas Leikvoll, norsk komiker og programleder
* 12. august – Kristopher Schau, norsk komiker, sanger og programleder
* 3. september – Tom Stiansen, norsk programleder og tidligere alpinist
* 27. september – Jan Erik Larssen, norsk programleder
* 15. oktober – Synnøve Skarbø, norsk programleder og realitydeltaker
* 22. desember – Silje Stang, norsk journalist og programleder

## TV-året i verden

### Hendelser i verden

* 3. januar – Jon Pertwee dukker for første gang opp som Den tredje doktoren i *[[Doctor Who|Doctor Who-serien]]* *[[Spearhead from Space]]*. Dette er også første gang serien sendes i farger. 
* 7. februar – varietéshowet *[[The Hollywood Palace]]* sendes for 192. og siste gang på ABC, med Bing Crosby som gjestevert.
*14. mars – 5 millioner svensker ser på åpningskampen mellom Sverige og Øst-Tyskland i Ishockey-VM i Stockholm. Prins Bertil åpner mesterskapet, og Sven Tumba kåres til Sveriges beste ishockeyspillere gjennom tidene. På vei bort for å motta utmerkelsen, faller Tumba på isen. 
* 26. mars – Thailands første private tv-kanal, Kanal 3, starter sendinger fra Bangkok.
* 1. april – Sveriges Television innfører regulære fargesendinger etter tre år med testsendinger.
*10. mai – Československá televize starter opp sin andre kanal, *Program II*.
* 2. august – NBC utvider til fullskala nyhetssendinger syv dager uken, med innføringen av *NBC Sunday News.*
* 5. oktober – Public Broadcasting Service (PBS) starter sendinger og erstatter National Educational Television.
* 25. desember – *Pluto's Christmas Tree* sendes på BBC1, den første Mikke Mus-tegnefilmen som sendes i farger.

### Premierer i verden

* 5. januar – såpeoperaen *[[All My Children]]* på ABC (1970–2011)
* 6. januar – *[[Kate (TV-serie)|Kate]]* på ITV (1970–1972)
* 30. mars – såpeoperaen *[[Somerset (TV-serie)|Somerset]]* starter på NBC (1970–1976), mens såpeoperaene *[[A World Apart]]* (1970–1971) og *The Best of Everything* (1970) starter opp på ABC.
* 12. september – *[[Josie and the Pussycats]]*, på CBS (1970–1974)
*16. september – *[[McCloud]]*, amerikansk drama- og kriminalserie på NBC (1970–1977)
* 19. september – *[[The Mary Tyler Moore Show]]* på CBS (–1977)
* 20. september – *[[The Tim Conway Comedy Hour]]* på CBS (frem til 13. desember)
* 21. september – *[[Monday Night Football|NFL Monday Night Football]]* på ABC (flyttes til ESPN i 2006)
* 24. september  – *[[The Odd Couple]]* (1970–1975) og *[[Barefoot in the Park]]* (1970–1971) begge på ABC
* 25. september:
** *[[The Partridge Family]]* på ABC (1970–1974)
** *[[Adventures in Rainbow Country]]* på CBC (1970–1971)
** *[[Doomwatch]]* på BBC1 (1970–1972)
** *[[Party Game]]* (1970–1980)
** *[[Play for Today]]* overtar for *[[The Wednesday Play]]* på BBC1.
* November – *[[Mr Benn]]* sendes på BBC
* 8. november – *[[The Goodies]]* på BBC

### Konkurranser og priser

* 26.–28. januar – Italienske Sanremo-festivalen arrangeres i Sanremo. Vinnere blir Adriano Celentano og Claudia Mori med sangen «Chi non lavora non fa l'amore».
* 21. mars – Eurovision Song Contest 1970 arrangeres i RAI kongressenter i Amsterdam i Nederland. Konkurransen er imidlertid kraftig amputert etter at Norge, Sverige, Finland, Østerrike og Portugal boikotter finalen i protest mot reglementet. Kun tolv land deltar, det laveste deltakerantallet på elleve år. Irland vinner sin første seier med Dana og «All Kinds of Everything», mens Storbritannia ender på andreplass med Mary Hopkins og «Knock, Knock, Who's There».

### Fødsler i verden

## Referanser


## Eksterne lenker
*